Komisjoni teatis euroopa Parlamendile vastavalt asutamislepingu artikli 251 lõike 2 punktile 2, milles käsitletakse Nõukogu ühist seisukohta, et võtta vastu Euroopa Parlamendi ja nõukogu direktiiv, millega muudetakse nõukogu direktiivi 74/408/EMÜ, mis käsitleb mootorsõidukite istmeid ja nende kinnituskohti ning peatugesid /* KOM/2004/0769 lõplik - COD 2003/0128 */





Brüssel 25.1.2005 KOM(2004) 769 lõplik 2003/0128 (COD) . KOMISJONI TEATIS EUROOPA PARLAMENDILE vastavalt asutamislepingu artikli 251 lõike 2 punktile 2, milles käsitletakse nõukogu ühist seisukohta, et võtta vastu Euroopa Parlamendi ja nõukogu direktiiv, millega muudetakse nõukogu direktiivi 74/408/EMÜ, mis käsitleb mootorsõidukite istmeid ja nende kinnituskohti ning peatugesid . 2003/0128 (COD) KOMISJONI TEATIS EUROOPA PARLAMENDILE vastavalt asutamislepingu artikli 251 lõike 2 punktile 2, milles käsitletakse nõukogu ühist seisukohta, et võtta vastu Euroopa Parlamendi ja nõukogu direktiiv, millega muudetakse nõukogu direktiivi 74/408/EMÜ, mis käsitleb mootorsõidukite istmeid ja nende kinnituskohti ning peatugesid 1- TAUST Ettepaneku esitamise kuupäev Euroopa Parlamendis ja nõukogus (dokument K(2003)361 lõppversioon – 2003/0128(COD)): | 20.6.2003 | Euroopa majandus- ja sotsiaalkomitee arvamuse esitamise kuupäev: | 10.12.2003 | Euroopa Parlamendi arvamuse esitamise kuupäev esimesel lugemisel: | 17.12.2003 | Ühise seisukoha vastuvõtmise kuupäev: | 24.1.2005. | 2- KOMISJONI ETTEPANEKU EESMÄRK Ettepanek direktiivi kohta on osa kolmest ettepanekust, mis näevad ette turvavööde kohustusliku paigaldamise kõikides mootorsõidukites. Need meetmed järgnevad direktiivi 2003/20/EÜ, millega muudetakse direktiivi 91/671/EMÜ turvavööde kohustusliku kasutamise kohta, vastuvõtmisele. See ettepanek näeb eeskätt ette istmete paigaldamise, mis sobivad kokku turvavööde kinnitusega. Samuti sisaldab ta külgistmete paigaldamise keeldu inimeste transpordiks ettenähtud sõidukites (välja arvatud ühistranspordiks ettenähtud sõidukid), kuna nad ei taga reisijatele optimaalset kaitset. 3- MÄRKUSED ÜHISE SEISUKOHA KOHTA 3.1. Üldised märkused ühise seisukoha kohta Nõukogu peamine muudatus komisjoni ettepaneku puhul käsitleb klapptoole, mis olid direktiivi reguleerimisalast välja jäetud. Neid reguleerimisalasse kaasa arvates pidas nõukogu silmas, et need istmed vastaksid teistele istmetele mõeldud samadele tehnilistele tingimustele. Peale selle lisas nõukogu geomeetrilised kriteeriumid, mis võimaldavad otsustada, mida mõeldakse külgistme all. Komisjon kiidab need muudatused heaks, esimese seepärast, et see suurendab nimetatud istmeid kasutavate reisijate (väga sageli laste) turvalisust, teise seepärast, et see lihtsustab direktiivi tehniliste tingimuste kohaldamist. 3.2. Märkused, mis käsitlevad Euroopa Parlamendi poolt esimesel lugemisel vastuvõetud muudatusi. Parlament pani ette vabastada turismibussid külgistmete paigaldamise keelust. Nõukogu ei võtnud seda ettepanekut vastu ning jättis komisjoni ettepaneku muutmata. Komisjon, kes märkis esimese lugemise lõpus, et ta ei muuda oma ettepanekut, toetab täielikult nõukogu poolt vastuvõetud seisukohta. 4- JÄRELDUSED Komisjon teeb ettepaneku varustada kohustuslikus korras kõik mootorsõidukid turvavöödega, et vältida sõitjate väljapaiskumisohtu. Selleks, et turvavööd suudaksid pakkuda optimaalset kaitset, peavad nad olema kinnitatud sobivatele istmetele, mis peavad vastu kokkupõrke tagajärjel tekkivale survele. Samuti teatab komisjon, et istme seljatugi peaks võimaldama energiat neelata. Kuna need tingimused pole külgistmete puhul täidetud, teeb komisjon ettepaneku külgistmed keelata. Nõukogu kiitis komisjoni soovitatud meetmed heaks, tehes kaks sisulist muudatust. Seejuures lükkas komisjon tagasi Euroopa Parlamendi poolt pakutud muudatused. Kokkuvõttes toetab komisjon täielikult nõukogu ühist seisukohta.